Posturile de medic de urgență nu sunt la mare căutare: Doar un medic s-a înscris pentru cele cinci posturi disponibile la UPU Alba Iulia
Spitalul Județean de Urgență din Alba Iulia a organizat concurs pentru ocuparea a 5 posturi de medici de urgență în cadrul UPU. Doar un singur candidat s-a înscris pentru ocuparea acestui post. Mai mult decât atât, și pentru alte specializări a fost depus câte un singur dosar.
Unitatea Medicală din Alba Iulia a solicitat Ministerului Sănătăţii, în luna ianuarie, deblocarea a aproape 60 de posturi, din care 20 posturi de medici, toate fiind aprobate. Prin urmare, spitalul organizează concurs pentru ocuparea a trei posturi vacante de medic specialist confirmat în specialitatea medicină de urgenţă şi a două posturi vacante de medic rezident anul V confirmat în specialitatea medicină de urgenţă, în cadrul UPU, toate pe perioadă nedeterminată.
Până în 22 februarie, când a expirat perioada de depunere a dosarelor, doar un singur medic rezident anul V şi-a depus dosarul, acesta fiind admis să susţină concursul. Pentru ocuparea unui post vacant de medic specialist Cardiologie s-a depus un singur dosar, la fel ca la cel pentru medic specialist Nefrologie. Un singur candidat s-a înscris şi a promovat concursul, pentru postul de medic specialist Neonatologie.
Citește și: Angajări la Spitalul Județean de Urgență Alba Iulia: Zeci de posturi, dintre care 20 pentru medici, deblocate de către Ministerul Sănătății
În schimb, au fost depuse şi admise două dosare la concursul pentru ocuparea unui post de medic rezident anul V confirmat în specialitatea Boli infecţioase. Mai sunt scoase la concurs un post de medic primar specialitatea Recuperare, medicină fizică şi balneologie, precum şi două posturi de medic specialist Neurologie.
De asemenea, în această perioadă se depun dosare pentru concursurile organizate pentru ocuparea a 19 posturi de asistent medical generalist, din care două la UPU-SMURD, a 13 posturi de infirmier, trei de brancardier la UPU, două posturi de îngrijitoare curăţenie şi a unui post de gipsar.
Spitalul Județean de Urgență Alba Iulia, reprezintă unitatea sanitară cea mai complexă a județului Alba, asigurând asistența medicală de specialitate pentru 323.879 de locuitori ai județului, îndeplinind totodată și funcția de Spital de Urgență.
Unitatea sanitară are în prezent 763 de paturi, 25 paturi spitalizare de zi, Unitate de Primiri Urgențe acoperind peste 25 de specialități medicale. Unitatea sanitară oferă de asemenea, în cadrul Ambulatoriului Integrat al Spitalului cu cabinete de specialitate, servicii medicale în regim de ambulatoriu pentru specialități clinice.
Secțiune Știri sub articolul principal
Urmăriți Ziarul Unirea și pe GOOGLE ȘTIRI
Știri recente din categoria Curier Județean
Primăria Șona, obligată să plătească daune morale de 50.000 de lei fostului secretar pentru "hărțuire" la locul de muncă
Primăria Șona, obligată să plătească daune morale de 50.000 de lei fostului secretar pentru "hărțuire" la locul de muncă Fostul secretar general comunei Șona, Marian Bogdan Matei, a câștigat definitiv un proces cu primăria unde a fost angajat în urmă cu 4 ani, urmând să primească daune morale totale în valoare de 50.000 de lei. […]
Secțiune Articole Similare
-
Opinii - Comentariiacum 5 zile
Mesaje de 1 martie, Mărțisor 2024. Ce sms-uri, felicitări şi urări puteţi trimite cu ocazia venirii primăverii?
-
Opinii - Comentariiacum 2 zile
MESAJE de ziua MAMEI, 8 MARTIE 2024. Ce urări, SMS-uri şi felicitări emoţionante îi poţi transmite mamei tale de Ziua Femeii
-
Actualitateacum 4 zile
Babele de martie: ce înseamnă şi cum se alege baba. Legende şi tradiţii româneşti
-
Opinii - Comentariiacum 4 zile
1- 9 martie: "Zilele Babelor" sau "Zilele Babei Dochia". Cum să îți alegi ziua care îți va spune cum îți va merge tot anul
-
Actualitateacum 4 zile
1 Martie – Obiceiuri, tradiţii şi superstiţii de Mărţişor. Cele mai frumoase și cunoscute tradiții și obiceiuri românești legate de sărbătoarea Mărțișorului
-
Actualitateacum 2 zile
3 martie. Ziua Mondială a Scriitorilor: Suntem şi devenim ceea ce gândim, spunem, scriem şi acţionăm